Samsung Galaxy S20. Samsung Galaxy S20 — Samsung Electronics tomonidan ishlab chiqarilgan Android asosidagi smartfon. Samsung Galaxy S20 smartfoni, Samsung Galaxy S20+ va Samsung Galaxy S20 Ultra bilan birgalikda Samsung kompaniyasining San-Fransisko shahrida boʻlib oʻtgan Galaxy Unpacked 2020-yil 11-fevraldagi koʻrgazmasida namoyish etildi. Tarix. Samsung kompaniyasining San-Fransisko shahrida boʻlib oʻtgan Galaxy Unpacked 2020-yil 11-fevraldagi koʻrgazmasi Galaxy Z Flip taqdimoti bilan boshlandi, yana Galaxy Buds+ quloqchini namoyish etildi. Lekin mazkur marosimning asosiy qurilmalari — Samsung Galaxy S20, Samsung Galaxy S20+ va Samsung Galaxy S20 Ultra turkumidagi flagmanlar boʻldi. Telefonning nomi dastlab Galaxy S11 deb taxmin qilingan edi, chunki u avvalgi Galaxy S10 dan keyingi smartfon edi. Biroq, 2020-yil yanvar oyida ketma-ket sizdirilgan maʼlumotlar telefon nomini ochib berdi Galaxy S20. Bundan tashqari, telefonga oid tafsilotlar chiqarilishidan oldin keng tarqalib ketdi, shuning uchun telefonning texnik xususiyatlari va dizayniga oid deyarli barcha tafsilotlar chiqarilishidan oldin ma'lum bo'ldi. Leaker Maks Vaynbax haqiqiy telefonni chiqarilishidan bir oy oldin qo'lga kiritdi va bu odamlar taxmin qilgan hamma narsani tasdiqladi. Mutaxassislarning ta'kidlashicha, fevral oyigacha "kompaniya taqdim etishni rejalashtirayotgan barcha narsalar allaqachon sizib chiqib ketgan." Telefonning texnik xususiyatlariga oid jadvallardan tashqari, marketing materiallari va telefonlarning real hayotdagi tasvirlari ham sizdirilgan.